વિધાનસભાની બે તબકકામાં 9 અને 14 ડિસેમ્બરના રોજ યોજાનારી ચૂંટણી આડે હવે ગણતરીના દિવસો બાકી રહ્યા છે તેવા સમયે પ્રથમ તબકકામાં સૌરાષ્ટ્ર અને દક્ષિણ ગુજરાતની 89 બેઠકો ઉપર યોજાનારી ચૂંટણી માટે પ્રચાર અને પ્રસાર કાર્ય હાલ ચરમસીમા ઉપર પહોંચ્યુ છે ત્યારે વડાપ્રધાન નરેદ્ર મોદી આ માસમાં 27 અને 29 નવેમ્બર એમ બે દિવસ રાજયના વિવિધ મત વિસ્તારોમાં પ્રચાર પ્રવાસ પુરો કરી ગયા બાદ ફરી એક વખત 3 અને 4 ડિસેમ્બરના રોજ રાજયમાં ચૂંટણી પ્રચાર માટે આવી રહ્યા છે. તેમના આ બે દિવસના પ્રવાસમાં કુલ મળીને સાત જાહેરસભાઓને સંબોધિત કરશે.જેમાં 3 ડિસેમ્બરના રોજ ભરૂચમાં સવારે 10.30 કલાકે,સુરેદ્રનગરમાં બપોરે 12.30 કલાકે, અને રાજકોટમાં સાંજે 7.30 કલાકે જાહેરસભાને સંબોધિત કરશે.આ દરમિયાન અમદાવાદ ખાતે સાંજે પાંચ કલાકે એસજીવીપીમાં શ્રી જોગી સ્વામી હોલીસ્ટીક હોસ્પિટલનું ઉદ્દઘાટન પણ કરશે.4 ડિસેમ્બરના રોજ ધરમપુર ખાતે સવારે 10 કલાકે જાહેરસભાને સંબોધિત કરશે.ભાવનગરમાં બપોરે 12 કલાકે જાહેરસભાને સંબોધિત કરશે.જૂનાગઢ ખાતે બપોરે 2 કલાકે જાહેરસભાને સંબોધિત કરશે જ્યારે જામનગરમાં સાંજે 4 કલાકે જાહેરસભાને સંબોધિત કરશે.